**Obec Černík** v súlade s ustanoveniami § 6 ods.1 zákona Slovenskej národnej rady číslo 369/1990 Zb., o obecnom zriadení v znení neskorších predpisov a ustanoveniami § 29 a

§ 103 ods. 1 zákona NR SR č.582/2004 Z. z. o miestnych daniach a miestnom poplatku za

komunálne odpady a drobné stavebné odpady v y d á v a  s účinnosťou od 1.januára 2008

**VŠEOBECNE ZÁVAZNÉ NARIADENIE OBCE**

**O DANI ZA UŽÍVANIE VEREJNÉHO PRIESTRANSTVA**

**číslo ......................zo dňa ........................**

o podmienkach určovania a vyberania dane za užívanie verejného priestranstva

na území obce **Č e r n í k**

**§ 1**

**Úvodné ustanovenie**

Obecné zastupiteľstvo v Černíku podľa § 11 ods.4 písm. d) zákona SNR číslo 369/1990 Zb.,

o  obecnom zriadení v  znení neskorších predpisov r o z h o d l o, že z a v á d z a

s účinnosťou od 1. januára 2008 daň za  u ž í v a n i e v e r e j n é h o p r i e s t r a n s t v a

**§ 2**

**Definovanie verejného priestranstva**

Verejným priestranstvom na účely tohto nariadenia sú všetky verejnosti prístupné pozemky vo vlastníctve obce. Sú to najmä cesty, miestne komunikácie, chodníky, námestia, trhoviská, parky , ihriská a pod.

**§ 3**

**Vymedzenie verejných priestorov na dočasné a trvalé parkovanie**

Pre trvalé a dočasné parkovanie motorových vozidiel sa vymedzujú priestory pri predajni Jednota. Pre autobusy SAD sa vymedzujú priestory aj oproti rodinného domu súp. číslo 401 a na ceste k bývalému PD.

**§ 4**

**Predmet dane**

Predmetom dane je osobitné užívanie verejného priestranstva, ktorým sa rozumie umiestnenie zariadenia slúžiaceho na poskytovanie služieb, umiestnenie stavebného, predajného zariadenia, zariadenia cirkusu, lunaparku a iných atrakcií, umiestnenie skládky palív alebo iného materiálu, prechodné umiestnenie informačného a propagačného zariadenia

alebo tabule na verejnom priestranstve , ako aj trvalé parkovanie vozidla mimo stráženého parkoviska a umiestnenie sklápacej garáže na vyhradenom priestore.

Predmetom dane je tiež dočasné parkovanie vozidla na vyhradenom priestore verejného priestranstva.

Trvalým parkovaním vozidla mimo stráženého parkoviska sa rozumie vyhradenie priestoru

z verejného priestranstva ako parkovisko pre určité vozidlo alebo vozidlá právnickej alebo fyzickej osoby.

**§ 5**

**Daňovník**

Daňovníkom je fyzická osoba alebo právnická osoba, ktorá užíva verejné priestranstvo na účely uvedené v predmete dane.

**§ 6**

**Podrobnosti a náležitosti oznamovacej povinnosti**

Daňovník písomne oznámi užívanie verejného priestranstva (okrem užívania verejného priestranstva na predaj v poštovej ulici na trhovom mieste a v priestoroch, kde je umiestnený Lunapark) obci a to najneskôr 1 deň pred začatím užívania verejného priestranstva.

**§ 7**

**Oslobodenie od dane**

1. Daň sa neplatí za ohlásenú a povolenú kultúrnu a športovú akciu usporiadanú na verejnom

priestranstve bez vstupného alebo akciu, ktorej celý výťažok je určený na charitatívne a

verejnoprospešné účely.

2. Daň sa neplatí za dočasné a trvalé parkovanie motorových vozidiel osôb zdravotne

postihnutých (nemobilných), ak je vozidlo označené v zmysle príslušného všeobecne

záväzného právneho predpisu a za parkovanie motorových vozidiel Slovenskej

autobusovej dopravy.

3. Občania, ktorí majú vydané stavebné povolenie sú po dobu 3 rokov od nadobudnutia

právoplatnosti stavebného povolenia oslobodení od platenia poplatku za uloženie

stavebného materiálu.

**§ 8**

**Podmienky určenia sadzby dane**

1. Sadzby dane :

a) užívanie verejného priestranstva – predaj, poskytovanie služieb ...............3 eurá/m2/deň

b) za prechodné umiestnenie zariadenia cirkusu, lunaparku a iných atrakcií

0,0066eura/m2/deň

c) za umiestnenie stavebného zariadenia a stavebnej skládky v obci .............

0,066eura/m2/deň

d) za umiestnenie inej skládky ako je uvedené v bodoch a, b, c .....................

0,066eura/m2/deň

e) za trvalé a dočasné parkovanie motorových vozidiel.................................

0,33eura/m2/deň

**§ 9**

**Splatnosť a vyberanie dane**

1. Daň je splatná najneskôr v deň vzniku daňovej povinnosti, bez vyrubenia platobným

výberom. V príslušnej výške podľa jednotlivých sadzieb sa platí v celosti na účet správcu

dane v hotovosti v pokladni správcu dane, prevodom z účtu v peňažnom ústave, poštovou

poukážkou alebo na základe vystavenej faktúry.

**§ 10**

**Záverečné ustanovenia**

1. Dňom účinnosti tohto nariadenia sa ruší Všeobecne záväzné nariadenie o miestnych

poplatkoch č.3 zo dňa 14.12.2007.

2. Obecné zastupiteľstvo obce Černík sa na tomto Všeobecne záväznom nariadení o dani za

užívanie verejného priestranstva uznieslo dňa ..........................

3. Všeobecne záväzné nariadenie nadobúda účinnosť od 1. januára 2009.

V Černíku, dňa 27.11.2008

**Ľudovít Kuťka**

**Starosta obce**

Posledná úprava ( Piatok, 09 Január 2009 10:35 )